મહાનગરના દાદર, સાયન, માટુંગા, બાંદ્રા, ખાર, સાંતાક્રૂઝ, કાંદીવલી, બોરીવલી અને કોલાકા સહિત અનેક વિસ્તારોમાં સોમવાર સવારથી ભારે વરસાદ ચાલુ છે. માટુંગા અને કિંગ સર્કલ રેલવે સ્ટેશનના ટ્રેક પર પાણી ભરાઈ ગયા. મહારાષ્ટ્રના શિક્ષણમંત્રી વિનોદ તાવડએ મુંબઈની તમામ સ્કૂલ-કોલેજોમાં રજાની જાહેરાત કરી દીધી છે. હવામાન વિભાગ મુજબ, રવિવાર સવારે 8.30 વાગ્યાથી સોમવાર સવારે 8.30 વાગ્યા સુધીમાં કોલાબામાં 170.6 મિલીમીટર અને સાંતાક્રૂઝમાં 122 મિલીમીટર વરસાદ રેકોર્ડ થયો છે. ભારે વરસાદ થવાના કારણે રવિવારે બસ સેવાઓ પણ રોકવામાં આવી હતી. ઘાટકોપર સ્ટેશન સ્થિત એક બ્રિજ પર તિરાડો પડી ગઈ છે, જેના કારણે તેને બંધ કરી દેવામાં આવ્યો.